smcproject/ml-wiki-sentences huggingface dataset:
സ്പെയിൻ കോളനിയായി 1521ൽ ആണ് ഈ നഗരം സ്ഥാപിക്കപ്പെട്ടത്( Ciudad de Puerto Rico ,"Rich Port City").
ഏറ്റവും ആദ്യം യൂറോപ്പുകാരാൽ നിർമ്മിക്കപ്പെട്ട അമേരിക്കൻ തലസ്ഥാനനഗരങ്ങളിൽ സാന്റൊ ഡൊമിംഗൊ (1496), പനാമ സിറ്റി (1519) എന്നിവ കഴിഞ്ഞാൽ മൂന്നാം സ്ഥാനത്താണ് സാൻ ഹുവാന്റെ സ്ഥാനം.
ഫോർട്ട് സാൻ ഫെലിപെ ഡെൽ മൊറൊ, , ഫൊർട്ട് സാൻ ക്രിസ്റ്റൊബാൾ, ലാ ഫോർട്ടലേസ്സ തുടങ്ങിയ ചരിത്ര സ്മാരകങ്ങൾ നിലകൊള്ളുന്ന നഗരവുമാണ് സാൻ ഹുവാൻ.
ഇന്ന് പോർട്ടോ റിക്കോയിലെ ഏറ്റവും പ്രധാനപ്പെട്ട തുറമുഖവും സാമ്പത്തിക, സാംസ്കാരിക, വിനോദസംഞ്ചാരകേന്ദ്രവുമാണ് സാൻ ഹുവാൻ.
2017-ൽ ഇവിടെ വീശിയടിച്ച മരിയ ചുഴലിക്കാറ്റ് ഇവിടെ വ്യാപകമായ നാശനഷ്ടങ്ങൾ വരുത്തിവെച്ചിരുന്നു.
സാൻ സാൽവദോർ
മദ്ധ്യ അമേരിക്കൻ രാജ്യമായ എൽ സാൽവദോറിന്റെ തലസ്ഥാനമാണ് സാൻ സാൽവദോർ ( San Salvador ) എൽ സാൽവദോരിന്റെ രാഷ്ട്രീയ, സാംസ്കാരിക, വിദ്യാഭ്യാസ, സാമ്പത്തിക തലസ്ഥാനമാണ് ഈ നഗരം.
തലസ്ഥാന പ്രദേശവും പ്രദേശത്തെ പതിമൂന്ന് മുനിസിപാലറ്റികളും ഉൾക്കൊള്ളുന്ന സാൻ സാൽവദോർ മെട്രോപൊലിറ്റൻ പ്രദേശത്തെ ജനസംഖ്യ 24,04,097 ആണ്.
സാൻ ഹൊവാക്വിൻ
സാൻ ഹൊവാക്വിൻ , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ഫ്രെസ്നോ കൗണ്ടി യിലുൾപ്പെട്ട ഒരു നഗരമാണ്.
ഈ നഗരത്തിൽ 2000 ലെ സെൻസസ് പ്രകാരം 3,270  ജനങ്ങളുണ്ടായിരുന്നത് 2010 ലെ യു.എസ്. സെൻസസ് പ്രകാരം 4,001 ആയി വർദ്ധിച്ചിരുന്നു.
ഈ പ്രദേശത്തെ നഗരത്തോട് ഏറ്റവുമടുത്തുള്ള വിദ്യാലയം ട്രാൻക്വിലിറ്റി ഹൈസ്കൂളാണ്.
കെർമാൻ നഗരത്തിന് 11 മൈൽ (18 കിലോമീറ്റർ) തെക്കു പടിഞ്ഞാറായി, സമുദ്രനിരപ്പിൽനിന്ന് 174 അടി (5 മീറ്റർ) ഉയരത്തിലാണ് ഈ നഗരം സ്ഥിതിചെയ്യുന്നത്.
1806 ൽ സാൻ ഹൊവാക്വിൻ നദി യുടെ പേരാണ് ഈ നഗരത്തിൻറെ നാമകരണത്തിനു കാരണമായത്.
അവലംബം ↑ ↑ ↑ ↑ ↑ ↑ ↑ ↑ ↑ ↑ Capace, Nancy (1999).
Page 409.
സാൻ ഹസീന്തോ കൊടുമുടി ഇംഗ്ലീഷ് വിലാസം https://ml.wikipedia.org/wiki/San_Jacinto_Peak
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ, റിവർസൈഡ് കൗണ്ടിയിലെ സാൻ ഹസീന്തോ മലനിരകളിൽ സ്ഥിതിചെയ്യുന്ന ഉയരം കൂടിയ കൊടുമുടിയാണ് സാൻ ഹസീന്തോ കൊടുമുടി .
ഈ കൊടുമുടിയിൽ മൗണ്ട് സാൻ ഹസീന്തോ സ്റ്റേറ്റ് പാർക്ക് സ്ഥിതിചെയ്യുന്നു.
പ്രകൃതിസ്നേഹിയായ ജോൺ മ്യൂർ സാൻ ഹസീന്തോ കൊടുമുടിയെക്കുറിച്ച് ഇങ്ങനെ എഴുതുകയുണ്ടായി, സാൻ ഹസീന്തോയിൽ നിന്നുള്ള ദൃശ്യം ഭൂമിയിൽ മറ്റൊരിടത്തും കാണാൻ കഴിയാത്ത ആകർഷണീയമായ കാഴ്ചയാണ്.
സാൻ ഹസീന്തോ കൊടുമുടി അമേരിക്കൻ ഐക്യനാടുകളിലെ പ്രമുഖ കൊടുമുടികളിലൊന്നാണ്.
തൊട്ടടുത്ത 48 സ്റ്റേറ്റുകളിൽ ആറാംസ്ഥാനത്ത് നിൽക്കുന്ന കൊടുമുടി കൂടിയാണിത്.
സാൻ ഹസീന്തോ ലേഖകരായ ജോൺ ഡബ്ള്യൂ.
റോബിൻസന്റെയും ബ്രൂസ് ഡി. റിഷറിന്റെയും വീക്ഷണത്തിൽ സാൻ ഹസീന്തോ കൊടുമുടി കയറാത്ത ഒരൊറ്റ കാൽനടയാത്രക്കാർ പോലും തെക്കൻ കാലിഫോർണിയയിലുണ്ടാവില്ല .
കാക്റ്റസ് റ്റു ട്രെയിലിലേയ്ക്ക് ധാരാളം കാൽനടക്കാർ ഇവിടത്തെ ആകർഷണീയമായ കാഴ്ച കേട്ടറിഞ്ഞ് കൂട്ടമായി 10,000 അടി മുകളിലുള്ള സാൻ ഗോർഗോനിയോപാസ്സിൽ എത്താറുണ്ട്.
ചിത്രശാല സാൻ ഹസീന്തോ കൊടുമുടി പാം സ്പ്രിംഗ്സിലെ പർവ്വതസ്റ്റേഷനിൽ നിന്ന് Emergency hut near the summit Near the summit of San Jacinto Near the summit of San Jacinto
അവലംബം പുറത്തേയ്ക്കുള്ള കണ്ണികൾ San Jacinto mountains എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫലകം:US prominent
സ്ട്രൈക്നോസ് ടോക്സിഫെറ ഇംഗ്ലീഷ് വിലാസം https://ml.wikipedia.org/wiki/Strychnos_toxifera
സ്ട്രൈക്നോസ് ജനുസ്സിലെ പൂച്ചെടികളാണ് ബുഷ് റോപ്പ് , ഡെവിൾ ഡുവർ എന്നിങ്ങനെയറിയപ്പെടുന്ന സ്ട്രൈക്നോസ് ടോക്സിഫെറ.
കോസ്റ്റാറിക്ക, പനാമ, കൊളംബിയ, ഇക്വഡോർ, വെനിസ്വേല, ഗിയാന, ബ്രസീൽ, ബൊളീവിയ എന്നിവിടങ്ങളിൽ ഇവ കാണപ്പെടുന്നു.
ഊർജ്ജസ്വലമായി പടർന്നുകയറുന്ന കുറ്റിച്ചെടിയായ ട്രൈക്നോസ് ടോക്സിഫെറ, ചുറ്റുമുള്ള മരങ്ങളിലേക്ക് ഉയരത്തിൽ കയറുകയും ടെൻ‌ഡ്രിലുകൾ വഴി ശാഖകളിൽ സ്വയം പിന്തുണയ്ക്കുകയും ചെയ്യുന്നു.
വിഷപദാർത്ഥമായ ക്യൂറേറിന്റെ പ്രധാന ഉറവിടമാണ് ട്രൈക്നോസ് ടോക്സിഫെറ.
ആദിവാസികൾ സാധാരണയായി ക്യുറേർ അമ്പിൽ പുരട്ടി മൃഗങ്ങളെ വേട്ടയാടുന്നതിന് ഉപയോഗിക്കുന്നു.
വിഷാംശമേൽക്കുന്ന മൃഗങ്ങൾക്ക് പേശീക്ഷയമുണ്ടാവുകയോ മരണം സംഭവിക്കുകയോ ചെയ്യുന്നു.
സ്ട്രൈസാൻഡ് പ്രഭാവം ഇംഗ്ലീഷ് വിലാസം https://ml.wikipedia.org/wiki/Streisand_effect സ്ട്രൈസാൻഡിന്റെ മലിബൂവിലെ വീടുകാരണമാണ് ഈ പ്രഭാവത്തിന് ഈ പേരുവീണത്.
ഒരു വിവരം മറച്ചുവയ്ക്കാനോ നീക്കം ചെയ്യാനോ ശ്രമിക്കുന്നതുമൂലം അക്കാര്യം പരക്കെ അറിയപ്പെടുക എന്ന ഉദ്ദേശിക്കാത്ത ഫലമുണ്ടാകുന്നതിനെയാണ് സ്ട്രൈസാൻഡ് പ്രഭാവം എന്നുവിളിക്കുന്നത്.
സാധാരണഗതിയിൽ ഇന്റർനെറ്റിലൂടെയാണ് ഈ വിവരം പരക്കുന്നത്.
ഒരു കാര്യം നിരോധിക്കുകയോ സെൻസർ ചെയ്യുകയോ ചെയ്യുന്നത് അതിനോടുള്ള താല്പര്യം കൂട്ടും എന്നതു തന്നെയാണ് ഈ പ്രഭാവത്തിന്റെ അടിസ്ഥാനം.
വെബ്‌സൈറ്റുകൾ തടയാനുള്ള ശ്രമങ്ങൾ ആ വെബ് സൈറ്റുകളിലെ വിവരങ്ങൾ കൂടുതൽ പേരിലെത്താൻ കാരണമാകുന്ന സംഭവ‌ങ്ങൾ സാധാരണയായി ഉണ്ടാകാറുണ്ട്.
ഇതെപ്പറ്റി വീഡിയോകളും മറ്റുമുണ്ടാവുക‌യും മിറർ സൈറ്റുകളിൽ വിവരങ്ങൾ പ്രദർശിപ്പിക്കപ്പെടുകയും ചെയ്യപ്പെടുന്നത് പതിവാണ്.
അമേരിക്കൻ നടിയും പാട്ടുകാരിയും എഴുത്തുകാരിയും സിനിമാനിർമ്മാതാവും സംവിധായകയുമായി ശോഭിച്ച ബാർബറ സ്ട്രൈസാൻഡ് 2003-ൽ തന്റെ വീടിന്റെ ഫോട്ടോകൾ പ്രസിദ്ധീകരിക്കുന്നത് തടയാൻ ശ്രമിച്ചത് അവ കൂടുതൽ പടരാൻ കാരണമായി എന്നതാണ് ഈ പേരുണ്ടാകാൻ കാരണമായ സംഭവം.
വിമാനത്തിൽ നിന്നെടുത്ത സ്ട്രൈസാൻഡിന്റെ വീടിന്റെ ചിത്രം കാലിഫോർണിയൻ ബീച്ചിന്റെ പൊതുജനങ്ങൾക്ക് ലഭ്യമായ 12,000 ചിത്രങ്ങളുൾപ്പെട്ട ഒരു സഞ്ചികയുടെ ഭാഗമായി പ്രസിദ്ധീകരിക്കപ്പെട്ടിരുന്നു.
പ്രസാധകരായ കെന്നത്ത് ആഡെൽമാൻ, പിക്റ്റോപ്പിയ.
കോം എന്നിവർക്കെതിരേ സ്വകാര്യതയ്ക്ക് ഭംഗം വരുത്തിയെന്നാരോപിച്ച് അഞ്ചുകോടി ഡോളർ നഷ്ടപരിഹാരം ആവശ്യപ്പെട്ടുകൊണ്ട് സ്ട്രൈസാൻഡ് കേസുകൊടുത്തുവെങ്കിലും പരാജയപ്പെട്ടു.
ആഡെൽമാൻ ഈ വീടിനോടു ചേർന്നുള്ള ബീച്ചിന്റെ ചിത്രമെടുത്തത് കരയെ കടലെടുക്കുന്നത് കാണിക്കുവാനായിരുന്നു.
ഇത് ഭരണകൂടം അനുവദിച്ചതും ഭരണകൂടം ചെലവുചെയ്ത് നടപ്പാക്കിയതുമായ കാലിഫോർണിയ കോസ്റ്റൽ റിക്കോർഡ്സ് പ്രോജക്റ്റിന്റെ ഭാഗമായിരുന്നു.
സ്ട്രൈസാൻഡ് കേസുകൊടുക്കുന്നതിനു മുൻപ് "ഇമേജ് 3850" എന്ന ചിത്രം ആറു തവണയേ ഡൗൺലോഡ് ചെയ്യപ്പെട്ടിരുന്നുള്ളൂ.
ഇതിൽ രണ്ടെണ്ണം സ്ട്രൈസാൻഡിന്റെ അഭിഭാഷകരായിരുന്നു നടത്തിയത്.
കേസുകൊടുത്തത് പൊതുജനത്തിന് ഇതെപ്പറ്റി താല്പര്യമുണ്ടാക്കുകയും അടുത്ത മാസം 420,000 പേർ ഈ സൈറ്റ് കാണാൻ ഇടയാക്കുകയും ചെയ്തു.
ടെക്ക് ഡർട്ടിലെ മൈക്ക് മാസ്നിക്കാണ് ഈ പ്രഭാവത്തിന് പേരിട്ടത്.
ഇവയും കാണുക ബോസ്റ്റണിൽ നിരോധിക്കപ്പെട്ടത് ബ്ലോ‌ബാക്ക് സി.ടി.ബി. വേഴ്സസ് ന്യൂസ്ഗ്രൂപ്പ് ന്യൂസ്പേപ്പേഴ്സ് അവലംബം
സ്ട്രൊബൈലാന്തസ് പളനിയൻസിസ് ഇംഗ്ലീഷ് വിലാസം https://ml.wikipedia.org/wiki/Strobilanthes_pulneyensis
കുറിഞ്ഞിച്ചെടികളിലെ ഒരിനമാണ് സ്ട്രൊബൈലാന്തസ് പളനിയൻസിസ് - ( ശാസ്ത്രീയനാമം : Strobilanthes pulneyensis ) .
ഈ ഇനം വർഷം തോറും പുഷ്പിക്കുന്നു.
അക്കാന്തേസീ കുടുംബത്തിൽപ്പെട്ട ഇവയുടെ സാധാരണനാമം പളനി കോൺഫ്ളവർ, ചോണയാംകല്ലു കുറിഞ്ഞി എന്നിവയാണ്.
തമിഴ്നാട്ടിലെയും കേരളത്തിലെയും പഴനി മലനിരകളുടെ പേരിലാണ് ഈ കുറിഞ്ഞിച്ചെടിക്ക് ഈ പേരു ലഭിച്ചത്.
പൂക്കൾ വയലറ്റ്, നീല, എന്നീ നിറങ്ങളിൽ കാണപ്പെടുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Strobilanthes pulneyensis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Strobilanthes pulneyensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്ട്രൊബൈലാന്തസ് ലൂറിഡസ് ഇംഗ്ലീഷ് വിലാസം https://ml.wikipedia.org/wiki/Strobilanthes_luridus
ഒരിനം കുറിഞ്ഞിയാണ് സ്ട്രൊബൈലാന്തസ് ലൂറിഡസ് ( ശാസ്ത്രീയനാമം : Strobilanthes luridus ) .
8 മീറ്ററോളം പൊക്കം വെയ്ക്കുന്ന ചെടിയ്ക്ക് ഇരുണ്ട തവിട്ടുനിറമാണ്.
പൂക്കുല തിരി പോലെ  കാണപ്പെടുന്നു.
പുറത്തേക്കുള്ള കണ്ണികൾ വിക്കിസ്പീഷിസിൽ Strobilanthes luridus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
സ്ട്രൊബൈലാന്തസ് വൈറ്റിയാനസ് ഇംഗ്ലീഷ് വിലാസം https://ml.wikipedia.org/wiki/Strobilanthes_wightianus
കുറിഞ്ഞിച്ചെടികളിലെ ഒരിനമാണ് സ്ട്രൊബൈലാന്തസ് വൈറ്റിയാനസ് - ( ശാസ്ത്രീയനാമം : Strobilanthes wightianus ) .
പശ്ചിമഘട്ടത്തിന്റെ തെക്കൻ പ്രദേശങ്ങളിൽ സാധാരണയായി കാണപ്പെടുന്നു.
തിങ്ങിക്കൂടിയ ഇലകളോടു കൂടിയ ചെടികളിൽ ഇളം വയലറ്റ്, നീല പൂക്കൾ ഉണ്ടാകുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Strobilanthes wightianus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
സ്ട്രൈക്ക് റേറ്റ് (ക്രിക്കറ്റ്) ഇംഗ്ലീഷ് വിലാസം https://ml.wikipedia.org/wiki/Strike_rate
ക്രിക്കറ്റിൽ പ്രഹരശേഷി എന്നത് രണ്ട് രീതിയിൽ വിവക്ഷിക്കാം.
ബാറ്റിങ് പ്രഹരശേഷി ബോളിങ് പ്രഹരശേഷി ബാറ്റിങ് പ്രഹരശേഷി അന്താരാഷ്ട്ര ബാറ്റിങ് പ്രഹരശേഷി സൂചിപ്പിക്കുന്ന ഹിസ്റ്റോഗ്രാം (ജനുവരി 2004)
ഒരു ബാറ്റ്സ്മാൻ നേടിയ റൺസും കളിച്ച ബോളുകളും തമ്മിലുള്ള അനുപാതത്തിന്റെ ശതമാനമാണ് ബാറ്റിങ്' പ്രഹരശേഷി അഥവാ ബാറ്റിങ് സ്ട്രൈക്ക് റേറ്റ് .
പ്രഹരശേഷി = (നേടിയ റൺസ്)/(കളിച്ച ബോളുകൾ) * 100
മറ്റൊരു രീതിയിൽ പറഞ്ഞാൽ, 100 ബോളുകളിൽ നിന്നും ഒരു ബാറ്റ്സ്മാൻ എത്ര റൺസ് നേടുന്നു എന്നതിനെ കുറിക്കുന്നതാ​ണ് ബാറ്റിങ് പ്രഹരശേഷി.
പ്രഹരശേഷി എന്ന സാംഖ്യിക ഉപയോഗരീതി ക്രിക്കറ്റിൽ എത്തിയത് 1970കളിൽ ഏകദിന ക്രിക്കറ്റിന്റെ ആവിർഭാവത്തോടെയാണ്.
ടെസ്റ്റ് ക്രിക്കറ്റിൽ ബാറ്റിങ് സ്ഥിരതയ്ക്കാണ് പ്രാധാന്യം, അതിനാൽ ബാറ്റിംഗ് ശരാശരിയാണ് ബാറ്റ്സ്മാന്റെ നിലവാരം സൂചിപ്പിക്കുന്നത്.
എന്നാൽ പരിമിത ഓവർ ക്രിക്കറ്റിൽ, സ്കോറിങ് വേഗതയ്ക്കും വലിയ പ്രാധാന്യമുണ്ട്.
ഈ സാഹചര്യത്തിൽ പ്രഹരശേഷി പരിമിത ഓവർ ക്രിക്കറ്റിലെ ബാറ്റ്സ്മാന്റെ നിലവാരം നിർണയിക്കാൻ വളരെയധികം സഹായിക്കുന്നു.
ട്വന്റി-ട്വന്റി ക്രിക്കറ്റിൽ ബാറ്റ്സ്മാന്റെ പ്രഹരശേഷി ക്ക് വലിയ സ്ഥാനമുണ്ട്.
ബോളിങ് പ്രഹരശേഷി
ഒരു ബോളർ ഒരു വിക്കറ്റ് വീഴ്ത്തുന്നതിനെടുത്ത ശരാശരി ബോളുകളുടെ എണ്ണമാണ് ബോളിങ് പ്രഹരശേഷി അഥവാ ബോളിങ് സ്ട്രൈക്ക് റേറ്റ് എന്നതുകൊണ്ട് അർത്ഥമാക്കുന്നത്.
ടെസ്റ്റ് ക്രിക്കറ്റിലാണ് ബോളിങ് പ്രഹരശേഷി ക്ക് പ്രാധാന്യം കൂടുതലുള്ളത്.
സ്ട്രൈക്‌നസ് ഇംഗ്ലീഷ് വിലാസം https://ml.wikipedia.org/wiki/Strychnos
ലൊഗാനിയേസീ സസ്യകുടുംബത്തിലെ ഒരു ജനുസാണ് സ്ട്രൈക്‌നസ് (Strychnos) .
സ്വീകൃതമായ നൂറോളം സ്പീഷിസുകൾ ഈ ജനുസിലുണ്ട്.
(പരിഹൃതമാവാതെ 200 -ഓളം വേറെയും).
മിക്കവയും മരങ്ങളോ വലിയ വള്ളികളോ ആണ്.
ഉഷ്ണമേഖലാപ്രദേശങ്ങളിൽ വ്യാപകമായി കാണുന്നു.
വിഷമായ സ്ട്രൈക്‌നിൻ മുതലായ ആൽക്കലോയിഡുകൾ ഈ ജനുസിന്റെ വേരിലും തടിയിലും ഇലയിലും എല്ലാമുണ്ട്.
കാഞ്ഞിരം , തേറ്റാമ്പരൽ മുതലായവ ഈ ജനുസിലെ അംഗങ്ങളാണ്.
അവലംബം പുറത്തേക്കുള്ള കണ്ണികൾ http://www.iwaponline.com/jwh/003/0027/0030027.pdf Archived 2007-02-21 at the Wayback Machine .
വിക്കിസ്പീഷിസിൽ Strychnos എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Strychnos എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്ട്രൈക്‌നസ് ഇലക്ട്രി ഇംഗ്ലീഷ് വിലാസം https://ml.wikipedia.org/wiki/Strychnos_electri
ലക്ഷക്കണക്കിന് വർഷങ്ങൾക്ക് മുമ്പ് വംശമറ്റുപോയ ഒരു സസ്യമാണ് സ്ട്രൈക്‌നസ് ഇലക്ട്രി .
( ശാസ്ത്രീയനാമം : Strychnos electri ) .
കാഞ്ഞിരത്തിന്റെ ജനുസിൽപ്പെട്ട ഈ സസ്യവും മാരകവിഷമായ സ്‌ട്രൈക്ക്‌നൈൻ (strychnine) ഉൽപ്പാദിപ്പിക്കുന്നതാണ്.
ഓറിഗൺ സ്റ്റേറ്റ് യൂണിവേഴ്സിറ്റിയിലെ ശാസ്ത്രജ്ഞർ 1986 -ൽ ശേഖരിച്ച 500 -ഓളം ഫോസിലുകളിൽ പഠനം നടത്തുമ്പോഴാണ് ആംബറിനുള്ളിൽ കുടുങ്ങിക്കിടക്കുന്ന ഈ പൂവിനെയും കണ്ടത്.
മൂന്നുകോടി വർഷങ്ങൾക്കു മുൻപ് ആംബറിനുള്ളിൽ കുടുങ്ങിയ ഈ പൂവ് ഡൊമിനിക്കൻ റിപ്പബ്ലിക്കിലെ ഒരു ആംബർ ഖനിയിൽ നിന്നാണ് കണ്ടെത്തിയത്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Strychnos electri എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Strychnos electri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സ്ട്രൊബൈലാന്തസ് ആന്റേഴ്സണീ ഇംഗ്ലീഷ് വിലാസം https://ml.wikipedia.org/wiki/Strobilanthes_andersonii
മൂന്നാറിലെ ഇരവികുളത്തു മാത്രം കാണപ്പെടുന്ന കുറിഞ്ഞി ഇനമാണ് സ്ട്രൊബൈലാന്തസ് ആന്റേഴ്സണീ - Strobilanthes andersonii .
10 വർഷത്തിൽ ഒരിക്കൽ മാത്രം പൂവിടുന്നു.
20 അടിയോളം പൊക്കം വെയ്ക്കുന്ന ചെടിയിൽ ഇളം നീലനിറത്തിൽ പൂക്കൾ കാണപ്പെടുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Strobilanthes andersonii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
സ്ട്രൊബൈലാന്തസ് കണ്ണനീ
കണ്ണൂർ ജില്ലയിലെ പൈതൽമലയിൽ നിന്നും കണ്ടെത്തിയ പുതിയ ഇനം കുറിഞ്ഞിയാണ് സ്ട്രൊബൈലാന്തസ് കണ്ണനീ .
വനം സംരക്ഷകനായിരുന്നു കുമളി മന്നാക്കുടി ഗേറ്റിങ്കൽ ജി. കണ്ണനോടുള്ള ആദരസൂചകമായാണ് കുറിഞ്ഞിക്ക് ഈ പേരു നൽകിയത്.
ബോട്ടണി അദ്ധ്യാപകരായ തലശ്ശേരി ബ്രണ്ണൻ കോളേജിലെ ഇ.
ജെ. ജോസ്‌കുട്ടി, കാസർഗോഡ് ഗവണ്മെന്റ് കോളേജിലെ പി. ബിജു, പാലാ സെന്റ് തോമസ് കോളേജിലെ ജോമി അഗസ്റ്റിൻ എന്നിവരാണ് ഗവേഷണസംഘത്തിൽ ഉണ്ടായിരുന്നത്.
കൂടാതെ ഓക്സ്ഫഡ് സർവ്വകലാശാല പ്ലാന്റ് സയൻസ് വകുപ്പിലെ ജെ.ആർ.ഐ.  വുഡും ഇവരുമായി സഹകരിച്ചു.
വൈറോളജി ഇംഗ്ലീഷ് വിലാസം https://ml.wikipedia.org/wiki/Virology ഗാമ ഫേജ്, ഒരു വൈറസിന്റെ ഉദാഹരണം
വൈറസുകളെക്കുറിച്ചും വൈറസ് പോലുള്ള ഏജന്റുകളെക്കുറിച്ചുമുള്ള ശാസ്ത്രീയ പഠനമാണ് വൈറോളജി .
ജനിതകവിവരങ്ങളടങ്ങിയ ഡി.എൻ.എ. അഥവാ ആർ.എൻ.എ. ശൃംഖല ചുരുളുകൾ പ്രോട്ടീനിൽ പൊതിഞ്ഞെടുത്ത സാധാരണ സൂക്ഷ്മദർശിനിയിലൂടെ കാണാൻ കഴിയാത്തത്ര (സബ്മൈക്രോസ്കോപ്പിക്), വളരെ ചെറിയ പരാന്നഭോജികൾ ആയ വൈറസുകളുടെ ഘടന, വർഗ്ഗീകരണം, പരിണാമം, ഹോസ്റ്റ് സെല്ലുകളിൽ കടന്നു കൂടി അവയെ ചൂഷണം ചെയ്ത് സ്വയം നിലനിൽകാനും പെരുകാനും കൈക്കൊള്ളുന്ന മാർഗ്ഗങ്ങൾ, ഹോസ്റ്റ് ജീവികളുടെ ശാരീരികവ്യവസ്ഥകളിലും പ്രതിരോധശേഷിയിലും വൈറസുകളുടെ ഇടപെടൽ, വൈറസുകൾ ഉണ്ടാക്കുന്ന രോഗങ്ങൾ, വൈറസുകളെ വേർതിരിച്ചടുത്ത് പരീക്ഷണശാലയിൽ വളർത്തിയെടുക്കാനുള്ള (കൾചർ ചെയ്യുക) സാങ്കേതിക വിദ്യകൾ, ഗവേഷണത്തിലും ചികിത്സയിലും അവയുടെ ഉപയോഗം എന്നിവയൊക്കെ വൈറോളജിയുടെ പരിധിയിൽ പെടുന്നു.
മൈക്രോബയോളജിയുടെ ഒരു ഉപമേഖലയാണ് വൈറോളജി.
ടുബാക്കോ മൊസൈക് രോഗത്തിന് കാരണമാകുന്ന സൂക്ഷ്മാണുവിനെ ഒരു പുതിയ രോഗകാരിയായി മാർട്ടിനസ് ബീജറിങ്ക് (1898)  തിരിച്ചറിഞ്ഞതാണ് ബാക്ടീരിയോളജിയിൽ നിന്ന് വ്യത്യസ്തമായ ഒരു മേഖല എന്ന നിലയിൽ വൈറോളജിയുടെ ഔദ്യോഗിക തുടക്കമെന്ന് ഇപ്പോൾ അംഗീകരിക്കപ്പെട്ടിരിക്കുന്നു.
രോഗത്തിൻ്റെ ഉറവിടം ഒരു ബാക്ടീരിയയോ ഫംഗസ് അണുബാധയോ അല്ല, മറിച്ച് തികച്ചും വ്യത്യസ്തമായ ഒന്നാണെന്ന് അദ്ദേഹം മനസ്സിലാക്കി.
രോഗിയുടെ സാംക്രമികക്ഷമതയുള്ള  ജൈവസ്രവത്തിലെ (കണ്ടേജിയസ് ലിവിംഗ് ഫ്ലൂയിഡ് എന്ന ഇംഗ്ലീഷിലും  'കോണ്ടാഗിയം വിവം ഫ്ലൂയിഡം എന്ന് ലാറ്റിനിലും)  നിഗൂഢ രോഗകാരകത്തെ വിവരിക്കാൻ ബീജറിങ്ക് ' വൈറസ് ' എന്ന പദം ഉപയോഗിച്ചു.
ഇന്ന് നമ്മൾ ഉപയോഗിക്കുന്ന രീതിയിൽ ആദ്യമായി ഈ പദം ഉപയോഗിച്ചത് ബിജ്റിംഗ് ആണ്.
വൈറസ് ഘടനയും വർഗ്ഗീകരണവും
വൈറോളജിയുടെ ഒരു പ്രധാന ശാഖ വൈറസ് വർഗ്ഗീകരണമാണ്.
ജന്തു വൈറസുകൾ , സസ്യ വൈറസുകൾ , ഫംഗസ് വൈറസുകൾ, ബാക്ടീരിയോഫേജുകൾ ( ബാക്ടീരിയകളെ ബാധിക്കുന്ന വൈറസുകൾ, അതിൽ ഏറ്റവും സങ്കീർണ്ണമായ വൈറസുകൾ ഉൾപ്പെടുന്നു) എന്നിങ്ങനെ വൈറസുകളെ അവ ബാധിക്കുന്ന ഹോസ്റ്റ് സെൽ അനുസരിച്ച് തരം തിരിക്കാം.
മറ്റൊരു വർഗ്ഗീകരണം അവയുടെ പ്രോട്ടീൻ പുറന്തോടിൻറെ (കാപ്സിഡ്) ജ്യാമിതീയ രൂപം (പലപ്പോഴും ഒരു ഹെലിക്സ് അല്ലെങ്കിൽ ഒരു ഐക്കോസഹെഡ്രോൺ) അല്ലെങ്കിൽ വൈറസിന്റെ ഘടന (ഉദാ: ലിപിഡ് ആവരണത്തിന്റെ സാന്നിധ്യം അല്ലെങ്കിൽ അഭാവം) ഉപയോഗിക്കുന്നു.
വൈറസുകളുടെ വലുപ്പം ഏകദേശം 30 മുതൽ 450 നാനോമീറ്റർ വരെയാകാം.
അതായത് അവയിൽ മിക്കതും ലൈറ്റ് മൈക്രോസ്‌കോപ്പുകൾ ഉപയോഗിച്ച് പോലും കാണാൻ കഴിയില്ല.
ഇലക്ട്രോൺ മൈക്രോസ്‌കോപ്പി , എൻ‌എം‌ആർ സ്പെക്ട്രോസ്കോപ്പി, എക്സ്-റേ ക്രിസ്റ്റലോഗ്രാഫി എന്നിവ വൈറസുകളുടെ ആകൃതിയും ഘടനയും പഠിക്കുന്നതിന് ഉപയോഗിക്കുന്നു.
ഏറ്റവും ഉപയോഗപ്രദവും വ്യാപകമായി ഉപയോഗിക്കുന്നതുമായ വർഗ്ഗീകരണ സംവിധാനം വൈറസുകൾ ജനിതക വസ്തുവായി ഉപയോഗിക്കുന്ന ന്യൂക്ലിക് ആസിഡിന്റെ തരം അനുസരിച്ച് വേർതിരിക്കുന്ന രീതിയോ, ഹോസ്റ്റ് സെല്ലുകളിൽ  പെരുകുന്നതിനായി ഉപയോഗിക്കുന്ന വൈറൽ റെപ്ലിക്കേഷൻ രീതി അനുസരിച്ച് ഉള്ളതോ ആണ്: ഡി‌എൻ‌എ വൈറസുകൾ :  തരംതിരിവ് ഇരട്ടയിഴയോ ഒറ്റയിഴയോഎന്ന അടിസ്ഥാനത്തിലാകം.
ഡബ്ൾ സ്ട്രാനൻഡ് ഡി‌എൻ‌എ വൈറസുകൾ, സിങ്കിൾ- സ്ട്രാൻ്റഡ് ഡി‌എൻ‌എ വൈറസുകൾ ആർ‌എൻ‌എ വൈറസുകൾ‌ : ഇവ മൂന്നു തരത്തിലാകാം.
ഒറ്റയിഴയുടെ ഗതിയനുസരിച്ച്( 3'-5' അതോ  5'-3') പോസിറ്റീവ്-സെൻസ് സിംഗിൾ‌-സ്ട്രാൻ‌ഡ് ആർ‌എൻ‌എ വൈറസുകൾ‌,  നെഗറ്റീവ്-സെൻസ് സിംഗിൾ‌-സ്ട്രാൻ‌ഡ് ആർ‌എൻ‌എ വൈറസുകൾ‌,  വിരളമായി കാണപ്പെടുന്ന  ഡബിൾ-സ്ട്രാൻ‌ഡ് ആർ‌എൻ‌എ വൈറസുകൾ‌ റിവേഴ്സ് ട്രാൻസ്ക്രിപ്റ്റിംഗ് വൈറസുകൾ : (ഡബിൾ-സ്ട്രാൻ്റഡ് റിവേഴ്സ്-ട്രാൻസ്ക്രിപ്റ്റിംഗ് ഡി‌എൻ‌എ വൈറസുകളും റിട്രോവൈറസുകൾ ഉൾപ്പെടെയുള്ള സിംഗിൾ- സ്ട്രാൻ്റഡ് റിവേഴ്സ്-ട്രാൻസ്ക്രിപ്റ്റിംഗ് ആർ‌എൻ‌എ വൈറസുകളും).
വൈറോളജിസ്റ്റുകൾ വൈറസുകളേക്കാൾ ചെറുതും ലളിതവുമായ സബ്‌വൈറൽ കണങ്ങളെക്കുറിച്ചും പഠിക്കുന്നു: വൈറോയിഡുകൾ : (സസ്യങ്ങളെ ബാധിക്കുന്ന വൃത്താകൃതിയിലുള്ള ആർ‌.എൻ‌.എ . തന്മാത്രകൾ), സാറ്റലൈറ്റ്സ് : (അണുബാധയ്ക്കും പുനരുൽപാദനത്തിനും ഒരു ഹെൽപ്പർ വൈറസ് ആവശ്യമായ കാപ്സിഡ് ഉള്ളതോ ഇല്ലാത്തതോ ആയ ന്യൂക്ലിക് ആസിഡ് തന്മാത്രകൾ), കൂടാതെ പ്രിയോൺസ് : (മറ്റ് പിയോൺ തന്മാത്രകളെ അതേ അനുമാനത്തിന് പ്രേരിപ്പിക്കുന്ന ഒരു പാത്തോളജിക്കൽ കോൺഫിഗറേഷനിൽ നിലനിൽക്കാൻ കഴിയുന്ന പ്രോട്ടീനുകൾ ).
വിവിധ വൈറസ് ഗ്രൂപ്പുകളുടെ പരിണാമ ബന്ധങ്ങൾ അവ്യക്തമായി തുടരുന്നതിനാൽ വൈറോളജിയിലെ ടാക്സ മോണോഫൈലെറ്റിക് ആയിരിക്കണമെന്നില്ല.
അവയുടെ ഉത്ഭവത്തെക്കുറിച്ച് മൂന്ന് സിദ്ധാന്തങ്ങൾ നിലവിലുണ്ട്: കോശങ്ങൾക്ക് സമാന്തരമായി, ജീവനില്ലാത്ത വസ്തുക്കളിൽ നിന്ന് വൈറസുകൾ ഉടലെടുത്തു, ഒരുപക്ഷേ വൈറോയിഡുകൾക്ക് സമാനമായ സ്വയം ആവർത്തിക്കുന്ന ആർ‌എൻ‌എ റൈബോസൈമുകളുടെ രൂപത്തിൽ.
മുമ്പത്തേതിൽ നിന്ന് ജീനോം കുറച്ചുകൊണ്ടാണ് വൈറസുകൾ ഉടലെടുത്തത്, ഹോസ്റ്റ് സെല്ലുകളുടെ പരാന്നഭോജികളായി മാറുകയും പിന്നീട് അവയുടെ പ്രവർത്തനക്ഷമത നഷ്ടപ്പെടുകയും ചെയ്തു; അത്തരം ചെറിയ പരാന്നഭോജികളായ പ്രോകാരിയോട്ടുകളുടെ ഉദാഹരണങ്ങൾ മൈകോപ്ലാസ്മ , നാനോഅർച്ചിയ എന്നിവയാണ്.
കോശങ്ങളുടെ മൊബൈൽ ജനിതക ഘടകങ്ങളിൽ നിന്ന് (ട്രാൻസ്‌പോസോൺ, റിട്രോട്രാൻസ്‌പോസോൺ അല്ലെങ്കിൽ പ്ലാസ്മിഡുകൾ ) വൈറസുകൾ ഉയർന്നുവന്നു, അവ പ്രോട്ടീൻ കാപ്‌സിഡുകളിൽ പൊതിഞ്ഞു, ഹോസ്റ്റ് സെല്ലിൽ നിന്ന് "സ്വതന്ത്രമാകാനും" മറ്റ് സെല്ലുകളെ ബാധിക്കാനുമുള്ള കഴിവ് നേടി.
അമീബയെ ബാധിക്കുകയും പരമ്പരാഗതമായി ബാക്ടീരിയയുമായി ബന്ധപ്പെട്ടിരിക്കുന്ന തന്മാത്രാ യന്ത്രങ്ങളെ എൻ‌കോഡുചെയ്യുകയും ചെയ്യുന്ന ഭീമൻ വൈറസുകളായ മിമിവൈറസ് ഈ വിഷയത്തിൽ പ്രത്യേകം ശ്രദ്ധ കേന്ദ്രീകരിക്കുന്ന ഒന്നാണ്.
ഒരു പരാന്നഭോജിയായ പ്രോകാരിയറ്റിന്റെ ലളിതമായ പതിപ്പാണ് ഇത് അല്ലെങ്കിൽ അതിന്റെ ഹോസ്റ്റിൽ നിന്ന് ജീനുകൾ നേടിയ ലളിതമായ വൈറസായിട്ടാണ് ഇത് ഉത്ഭവിച്ചത് എന്നിങ്ങനെ രണ്ട് സാധ്യതകളാണ് ഉള്ളത്.
അവയുടെ ആതിഥേയ ജീവിയുടെ പരിണാമവുമായി ബന്ധപ്പെടുന്ന വൈറസുകളുടെ പരിണാമം, വൈറൽ എവലൂഷൻ മേഖലയിൽ പഠിക്കപ്പെടുന്നു.
വൈറസുകൾ‌ പുനരുൽ‌പാദിപ്പിക്കുകയും പരിണമിക്കുകയും ചെയ്യുമ്പോൾ തന്നെ‌, അവ ഉപാപചയ പ്രവർത്തനങ്ങളിൽ‌ ഏർപ്പെടുന്നില്ല, അനങ്ങുന്നില്ല, പുനരുൽ‌പാദനത്തിനായി ഒരു ഹോസ്റ്റ് സെല്ലിനെ ആശ്രയിക്കുന്നുമില്ല.
അതിനാൽ വൈറസുകൾ ജീവനുള്ളവയാണോ അല്ലയോ എന്നത് പലപ്പോഴും ചർച്ച ചെയ്യപ്പെടുന്ന ചോദ്യമാണ്.
വൈറൽ രോഗങ്ങളും ഹോസ്റ്റ് പ്രതിരോധവും
ജലദോഷം , ഇൻഫ്ലുവെൻസ , പേവിഷബാധ , മീസിൽസ് , പലതരം വയറിളക്കം , ഹെപ്പറ്റൈറ്റിസ് , ഡെങ്കിപ്പനി , മഞ്ഞപ്പനി , പോളിയോ , വസൂരി , എയ്ഡ്സ് എന്നിവ പോലെയുള്ള രോഗങ്ങൾ വൈറസുകളെക്കുറിച്ചുള്ള പഠനത്തിനുള്ള ഒരു പ്രധാന പ്രചോദനമാണ്.
ഹെർപ്പസ് സിംപ്ലക്സ് ജലദോഷവും ജനനേന്ദ്രിയ ഹെർപ്പസും ഉണ്ടാക്കുന്നു, ഇത് അൽഷിമേഴ്‌സിന്റെ ഒരു ഘടകമാണോ എന്നത് അന്വേഷണത്തിലാണ്.
ഓങ്കോവൈറസ് പോലെയുള്ള ചില വൈറസുകൾ ചിലതരം അർബുദങ്ങളുടെ വികാസത്തിന് കാരണമാകുന്നു.
ഹ്യൂമൻ പാപ്പിലോമ വൈറസും സെർവിക്കൽ ക്യാൻസറും തമ്മിലുള്ള ബന്ധമാണ് ഏറ്റവും നന്നായി പഠിച്ച മറ്റൊരു ഉദാഹരണം: ലൈംഗികബന്ധത്തിലൂടെ പകരുന്ന ഈ വൈറസിന്റെ ചില സ്ടെയിനുകൾ മൂലമാണ് സെർവിക്കൽ ക്യാൻസറിന്റെ മിക്കവാറും എല്ലാ കേസുകളും ഉണ്ടാകുന്നത്.
ഹെപ്പറ്റൈറ്റിസ് ബി , ഹെപ്പറ്റൈറ്റിസ് സി വൈറസുകൾക്ക് കരൾ കാൻസറുമായുള്ള ബന്ധമാണ് മറ്റൊരു ഉദാഹരണം.
ചില സബ്‌വൈറൽ കണികകളും രോഗത്തിന് കാരണമാകുന്നു: കുരു, ക്രീറ്റ്സ്ഫെൽഡ്-ജാക്കോബ് രോഗം, ബോവിൻ സ്പോങ്കിഫോം എൻസെഫലോപ്പതി ("ഭ്രാന്തി പശു രോഗം") എന്നിവ ഉൾപ്പെടുന്ന ട്രാൻസ്മിസിബിൾ സ്പോങ്കിഫോം എൻസെഫലോപ്പതികൾ ഹെപ്പറ്റൈറ്റിസ് ഡി എന്ന ഒരു സാറ്റലൈറ്റ് വൈറസ് മൂലമാണ് ഉണ്ടാകുന്നത്.
വൈറസുകൾ രോഗമുണ്ടാക്കുന്ന രീതിയെക്കുറിച്ചുള്ള പഠനം വൈറൽ പതോജനിസിസ് ആണ് .
ഒരു വൈറസ് രോഗത്തിന് കാരണമാകുന്ന അളവ് ആണ് അതിന്റെ വൈറലൻസ്.
കശേരുകിയുടെ രോഗപ്രതിരോധ ശേഷി ഒരു വൈറസിനെ നേരിടുമ്പോൾ, അത് നിർദ്ദിഷ്ട ആന്റിബോഡികൾ ഉൽ‌പാദിപ്പിക്കുകയും അത് വൈറസുമായി ബന്ധിപ്പിക്കുകയും അതിന്റെ പകർച്ചവ്യാധിയെ നിർവീര്യമാക്കുകയും അല്ലെങ്കിൽ നാശത്തിനായി അടയാളപ്പെടുത്തുകയും ചെയ്യും .
എലിസ പോലുള്ള പരിശോധനകളിലൂടെ ഒരു വ്യക്തി മുമ്പ് വൈറസിന് ഇരയായിട്ടുണ്ടോ എന്ന് നിർണ്ണയിക്കാൻ ബ്ലഡ് സെറത്തിലെ ആന്റിബോഡി സാന്നിധ്യം പലപ്പോഴും ഉപയോഗിക്കുന്നു.
പ്രതിരോധ കുത്തിവയ്പ്പുകൾ ആന്റിബോഡികളുടെ ഉത്പാദനം വഴി വൈറൽ രോഗങ്ങളിൽ നിന്ന് സംരക്ഷിക്കുന്നു.
ഫ്ലൂറസെൻസ് മൈക്രോസ്‌കോപ്പിയിലെന്നപോലെ ഓരോ വൈറസിന്റെയുംമോണോക്ലോണൽ ആന്റിബോഡികളും അവയെ തിരിച്ചറിയുന്നതിന് ഉപയോഗിക്കുന്നു.
വൈറസുകൾക്കെതിരായ കശേരുക്കളുടെ രണ്ടാമത്തെ പ്രതിരോധം ടി സെല്ലുകൾ എന്നറിയപ്പെടുന്ന രോഗപ്രതിരോധ കോശങ്ങൾ ഉൾക്കൊള്ളുന്ന സെൽ-മെഡിയേറ്റഡ് ഇമ്മ്യൂണിറ്റിയാണ്: ശരീരത്തിന്റെ കോശങ്ങൾ അവയുടെ പ്രോട്ടീനുകളുടെ ചെറിയ ശകലങ്ങൾ സെല്ലിന്റെ ഉപരിതലത്തിൽ നിരന്തരം പ്രദർശിപ്പിക്കുന്നു, ഒരു ടി സെൽ അവിടെ സംശയാസ്പദമായ വൈറൽ ശകലത്തെ തിരിച്ചറിയുന്നുവെങ്കിൽ, ഹോസ്റ്റ് സെൽ നശിപ്പിക്കപ്പെടുകയും വൈറസ് നിർദ്ദിഷ്ട ടി-സെല്ലുകൾ വ്യാപിക്കുകയും ചെയ്യുന്നു.
ചില പ്രതിരോധ കുത്തിവയ്പ്പുകളിലൂടെയും ഈ സംവിധാനം പ്രവർത്തനക്ഷമമാകുന്നു.
സസ്യങ്ങൾ, മൃഗങ്ങൾ, മറ്റ് പല യൂക്കറിയോട്ടുകൾ എന്നിവയിൽ കാണപ്പെടുന്ന ഒരു പ്രധാന സെല്ലുലാർ സംവിധാനമായ ആർ‌എൻ‌എ ഇന്റർഫറൻസ് വൈറസുകൾക്കെതിരായ പ്രതിരോധം എന്ന നിലയിൽ പരിണമിച്ചതായി കരുതുന്നു.
സംവേദനാത്മക എൻസൈമുകൾ ഡബിൾ-സ്ട്രാന്റഡ് ആർ‌എൻ‌എ തന്മാത്രകളെ കണ്ടെത്തുന്നു (അവ പല വൈറസുകളുടെയും ജീവിത ചക്രത്തിന്റെ ഭാഗമായി ഉണ്ടാകുന്നു), തുടർന്ന് കണ്ടെത്തിയ ആർ‌എൻ‌എ തന്മാത്രകളുടെ എല്ലാ സിംഗിൾ-സ്ട്രാന്റഡ് പതിപ്പുകളും നശിപ്പിക്കും.
ഇന്ന് മിക്ക വൈറസുകളും അവയുടെ സ്വാഭാവിക ഹോസ്റ്റുകളിൽ താരതമ്യേന അപകടകാരികളല്ലെന്ന് വിശ്വസിക്കപ്പെടുന്നു; ചില വൈറൽ അണുബാധ ഹോസ്റ്റിന് ഗുണം ചെയ്യുന്നുമുണ്ട്.
ഒരു ജീവിവർഗ്ഗത്തിന് ദോഷമുണ്ടാക്കാത്ത വൈറസ് അവയിൽ നിന്ന് "ആകസ്മികമായി" പുറത്ത് ചാടുന്നതിന്റെ ഫലമായാണ് മാരകമായ വൈറൽ രോഗങ്ങൾ ഉണ്ടാകുന്നതെന്ന് വിശ്വസിക്കപ്പെടുന്നു.
ഉദാഹരണത്തിന്, മനുഷ്യരിൽ ഗുരുതരമായ ഇൻഫ്ലുവൻസ വൈറസുകൾക്ക് അവയുടെ സ്വാഭാവിക ഹോസ്റ്റായി പന്നികളോ പക്ഷികളോ ഉണ്ടായിരിക്കാം, കൂടാതെ എച്ച് ഐ വി ഉത്ഭവിച്ചത് നോൺ-ഹ്യൂമൺ പ്രൈമേറ്റ് വൈറസ് എസ്‌ഐവിയിൽ നിന്നാണെന്ന് കരുതപ്പെടുന്നു.
വളരെക്കാലമായി (ചില) വൈറൽ രോഗങ്ങൾ തടയാൻ വാക്സിനേഷൻ ഉപയോഗിക്കുന്നുണ്ടെങ്കിലും, വൈറൽ രോഗങ്ങളെ ചികിത്സിക്കുന്നതിനായി ആൻറിവൈറൽ മരുന്നുകളുടെ ഉപയോഗം താരതമ്യേന സമീപകാല സംഭവവികാസമാണ്.
അത്തരത്തിലുള്ള ആദ്യത്തെ മരുന്ന് ഇന്റർഫെറോൺ, അണുബാധ കണ്ടെത്തി അത് രോഗപ്രതിരോധവ്യവസ്ഥയുടെ മറ്റ് ഭാഗങ്ങളെ ഉത്തേജിപ്പിക്കുമ്പോൾ സ്വാഭാവികമായി ഉത്പാദിപ്പിക്കപ്പെടുന്നതാണ്.
മോളിക്യുലർ ബയോളജി റിസർച്ചും വൈറൽ തെറാപ്പിയും
ബാക്ടീരിയയെ ബാധിക്കുന്ന വൈറസുകളായ ബാക്ടീരിയോഫേജുകൾ ബാക്ടീരിയ കൾച്ചറിൽ വൈറൽ പ്ലേക്വുകളായി താരതമ്യേന എളുപ്പത്തിൽ വളർത്താം.
ട്രാൻസ്ഡക്ഷൻ എന്നറിയപ്പെടുന്ന ഒരു പ്രക്രിയയിൽ ബാക്ടീരിയോഫേജുകൾ ഇടയ്ക്കിടെ ജനിതകവസ്തുക്കളെ ഒരു ബാക്ടീരിയ കോശത്തിൽ നിന്ന് മറ്റൊന്നിലേക്ക് മാറ്റുന്നു, ഈ തിരശ്ചീന ജീൻ കൈമാറ്റം മൂലം തന്മാത്രാ ജീവശാസ്ത്രത്തിന്റെ ആദ്യകാല വികാസത്തിൽ ഇത് പ്രധാനപ്പെട്ട ഒന്നായിരുന്നു.
ജനിതക കോഡ്, റൈബോസൈമുകളുടെ പ്രവർത്തനം, ആദ്യത്തെ പുനസംയോജന ഡിഎൻ‌എ , ആദ്യകാല ജനിതക ലൈബ്രറികൾ എന്നിവയെല്ലാം ബാക്ടീരിയോഫേജുകൾ ഉപയോഗിച്ചാണ് ഉരുത്തിരിഞ്ഞത്.
പ്രൊമോട്ടേഴ്സ് പോലുള്ള വൈറസുകളിൽ നിന്ന് ഉരുത്തിരിഞ്ഞ ചില ജനിതക ഘടകങ്ങൾ ഇന്ന് തന്മാത്ര ബയോളജി ഗവേഷണത്തിൽ സാധാരണയായി ഉപയോഗിക്കുന്നു.
ജീവനുള്ള ആതിഥേയ മൃഗത്തിന് പുറത്ത് മൃഗങ്ങളുടെ വൈറസുകൾ വളർത്തുന്നത് കൂടുതൽ ബുദ്ധിമുട്ടാണ്.
ഇതിനായി ബീജസങ്കലനം ചെയ്ത കോഴിമുട്ടകൾ പലപ്പോഴും ഉപയോഗിക്കാറുണ്ട്, എന്നാൽ സെൽ കൾച്ചറുകൾ ആണ് ഇന്ന് ഈ ആവശ്യത്തിനായി കൂടുതലായി ഉപയോഗിക്കുന്നത്.
ജനിതക രോഗങ്ങളുടെ ചികിത്സക്കായി ഉപയോഗിക്കുന്ന ജീൻ തെറാപ്പി , വൈറസുകളെ ജീൻ വെക്ടറുകളായി ഉപയോഗിക്കുന്നതിനുള്ള സമീപനം പിന്തുടരുന്നു.
വൈറൽ ജീൻ തെറാപ്പിയിൽ മറികടക്കേണ്ട ഒരു പ്രധാന പ്രശ്നം രോഗപ്രതിരോധ സംവിധാനം വൈറസിനെ നിരസിക്കുന്നതാണ്.
ബാക്ടീരിയ രോഗങ്ങളെ പ്രതിരോധിക്കാൻ ബാക്ടീരിയോഫേജുകൾ ഉപയോഗിക്കുന്ന ഫേജ് തെറാപ്പി ആൻറിബയോട്ടിക്കുകളുടെ വരവിനു മുമ്പുള്ള ഒരു ജനപ്രിയ ഗവേഷണ വിഷയമായിരുന്നു, അടുത്തിടെ ഈ വിഷയത്തിൽ പുതിയ താൽപ്പര്യങ്ങൾ ഉയർന്നു വരുന്നുണ്ട്.
കാൻസർ കോശങ്ങളെ ബാധിക്കുന്ന വൈറസുകളാണ് ഓങ്കോളിറ്റിക് വൈറസുകൾ.
ക്യാൻസർ ചികിത്സയിൽ ഈ വൈറസുകൾ ഉപയോഗിക്കുന്നതിനുള്ള ആദ്യകാല ശ്രമങ്ങൾ പരാജയപ്പെട്ടപ്പോൾ, അനുകൂല പ്രാഥമിക ഫലങ്ങൾ ഉള്ളതായി 2005, 2006 വർഷങ്ങളിൽ റിപ്പോർട്ടുകൾ ഉണ്ട്.
വൈറസുകളുടെ ശ്രേണീകരണം
മിക്ക വൈറസുകളും ഒരു മൈക്രോസ്കോപ്പ് ഉപയോഗിച്ച് പോലും കാണാൻ കഴിയാത്തത്ര ചെറുതായതിനാൽ, വൈറസുകളെ തിരിച്ചറിയുന്നതിനും പഠിക്കുന്നതിനുമുള്ള വൈറോളജിയിലെ പ്രധാന ഉപകരണങ്ങളിലൊന്നാണ് സീക്വൻസിംഗ്.
പരമ്പരാഗത സാങ്കർ സീക്വൻസിംഗും നെക്സ്റ്റ്-ജനറേഷൻ സീക്വൻസിംഗും (എൻ‌ജി‌എസ്) അടിസ്ഥാന, ക്ലിനിക്കൽ ഗവേഷണങ്ങളിൽ വൈറസുകൾ ക്രമപ്പെടുത്തുന്നതിനും വൈറൽ അണുബാധകൾ കണ്ടെത്തുന്നതിനും വൈറൽ രോഗകാരികളുടെ മോളിക്യുലർ എപ്പിഡെമിയോളജി, മരുന്ന്-പ്രതിരോധ പരിശോധന എന്നിവയ്ക്കും ഉപയോഗിക്കുന്നു.
2.3 ദശലക്ഷത്തിലധികം അദ്വിതീയ വൈറൽ സീക്വൻസുകൾ ജീൻബാങ്കിൽ ഉണ്ട്.
നിലവിൽ സാങ്കറിനെ മറികടന്ന് വൈറൽ ജീനോമുകൾ സൃഷ്ടിക്കുന്നതിനുള്ള ഏറ്റവും ജനപ്രിയ സമീപനമായി എൻ‌ജി‌എസ് മാറി.
ചരിത്രം 1875 ൽ അഡോൾഫ് മേയർ പ്രമാണം:Ivanovsky.jpg ദിമിത്രി ഇവാനോവ്സ്കി c. 1915 മാർട്ടിനസ് ബീജറിങ്ക് 1921 ൽ തന്റെ ലബോറട്ടറിയിൽ
വൈറസ് എന്ന പദം 1599 ൽ പ്രത്യക്ഷപ്പെട്ടു, യഥാർത്ഥത്തിൽ "വിഷം" എന്നാണ് അന്ന് ആ വാക്കുകൊണ്ട് അർത്ഥമാക്കിയത്.
വാക്സിനേഷൻറെ ആദ്യകാല രൂപമായ വേരിയൊലേഷൻ സഹസ്രാബ്ദങ്ങൾക്കു മുൻപ് ചൈനയിൽ പ്രയോഗത്തിലുണ്ടായിരുന്നു.
മറ്റുള്ളവർക്ക് രോഗപ്രതിരോധം നൽകുന്നതിനായി, വസൂരി ബാധിതരിൽ നിന്നുള്ള വസ്തുക്കൾ അവരുടെ ശരീരത്തിൽ പ്രയോഗിക്കുന്നത് ഇതിൽ ഉൾപ്പെടുന്നു.
1717-ൽ ലേഡി മേരി വോർട്ലി മൊണ്ടാഗു ഇസ്താംബൂളിലെ സമ്പ്രദായം നിരീക്ഷിക്കുകയും ബ്രിട്ടനിൽ ഇത് ജനപ്രിയമാക്കാൻ ശ്രമിക്കുകയും ചെയ്തുവെങ്കിലും കാര്യമായ പ്രതിരോധം നേരിട്ടു.
1796-ൽ എഡ്വേർഡ് ജെന്നർ വളരെ സുരക്ഷിതമായ ഒരു രീതി വികസിപ്പിച്ചെടുത്തു.
അദ്ദേഹം കൌപോക്സ് (ഗോവസൂരി) അണുക്കൾ ഉപയോഗിച്ച് ഒരു കൊച്ചുകുട്ടിക്ക് വസൂരിക്ക് എതിരായി പ്രതിരോധ കുത്തിവയ്പ്പ് നൽകി, ഈ രീതി വ്യാപകമായി അംഗീകരിക്കപ്പെട്ടു.
1886 ൽ ലൂയി പാസ്ചർ നടത്തിയ റാബിസ് വാക്സിനേഷൻ ഉൾപ്പെടെ മറ്റ് വൈറൽ രോഗങ്ങൾക്കെതിരായ പ്രതിരോധ കുത്തിവയ്പ്പുകൾ തുടർന്ന് പ്രയോഗത്തിൽ വന്നു.
എന്നിരുന്നാലും, വൈറസുകളുടെ സ്വഭാവം ഈ ഗവേഷകർക്ക് വ്യക്തമായിരുന്നില്ല.
1892-ൽ റഷ്യൻ ബയോളജിസ്റ്റ് ദിമിത്രി ഇവാനോവ്സ്കി ചേംബർ‌ലാൻഡ് ഫിൽട്ടർ ഉപയോഗിച്ച് പുകയില മൊസൈക് രോഗത്തിന് കാരണമായ ബാക്ടീരിയകളെ അരിച്ചെടുക്കാൻ ശ്രമിച്ചു.
രോഗം ബാധിച്ച പുകയില ചെടികളിൽ നിന്നുള്ള ചതച്ച ഇലകൾ ചേർത്ത വെള്ളം അരിച്ചെടുത്തതിനുശേഷവും രോഗ പകർച്ചയുള്ളവയായി തുടരുന്നുവെന്ന് അദ്ദേഹത്തിന്റെ പരീക്ഷണങ്ങൾ തെളിയിച്ചു.
ഫിൽട്ടറിൽ കൂടെ കടന്നുപോകാൻ പ്രാപ്തിയുള്ള ഒരു മൈനസ്ക്യൂൾ പകർച്ചവ്യാധി ഏജന്റ് അല്ലെങ്കിൽ വിഷവസ്തുവിനെ ബാക്ടീരിയകൾ നിർമ്മിച്ചതായി ഇവാനോവ്സ്കി റിപ്പോർട്ട് ചെയ്തു.
1898-ൽ മാർട്ടിനസ് ബീജെറിങ്ക് ഇവാനോവ്സ്കിയുടെ പരീക്ഷണം ആവർത്തിച്ചെങ്കിലും കൂടുതൽ മുന്നോട്ട് പോയി "ഫിൽട്ടറബിൾ ഏജന്റ്" പ്ലാന്റിൽ നിന്ന് പ്ലാന്റിലേക്ക് കൈമാറിയിട്ടും പ്രവർത്തനം കുറയുന്നില്ലെന്ന് കണ്ടെത്തിയതിനാൽ ഇത് വെറും വിഷവസ്തുവല്ല എന്നും അത് ഒരു രോഗകാരിയാണ് എന്നും നിഗമനം ചെയ്തു.
അദ്ദേഹം അതിനെ കോണ്ടാഗിയം വിവം ഫ്ലൂഡിയം എന്ന് വിളിച്ചു.
ഏജന്റ് ഒരു "ജീവനുള്ള ദ്രാവകം" അല്ലെങ്കിൽ ഒരു കണികയാണോ എന്ന ചോദ്യം ഇപ്പോഴും ഉത്തരം കിട്ടാത്തതാണ്.
1903-ൽ ആദ്യമായി വൈറസുകളുടെ ട്രാൻസ്ഡക്ഷൻ ക്യാൻസറിന് കാരണമാകുമെന്ന് അഭിപ്രായപ്പെട്ടു.
1908-ൽ ബാംഗും എല്ലെർമാനും ഒരു ഫിൽട്ടറബിൾ വൈറസ് ചിക്കൻ ലൂക്കീമിയ പകർത്താൻ സാധ്യതയുണ്ടെന്ന് കാണിച്ചു, പക്ഷെ 1930 കളിൽ രക്താർബുദം കാൻസറായി കണക്കാക്കപ്പെടുന്നതുവരെ ഈ ഡാറ്റ അവഗണിക്കപ്പെട്ടു.
1911-ൽ പേറ്റൻ റൂസ് ഒരു സോളിഡ് ട്യൂമർ ആയ ചിക്കൻ സാർക്കോമ വൈറസ് മൂലം പകരുന്നതായി റിപ്പോർട്ട് ചെയ്തു.
അതിന്റെ പേരിൽ റൂസ് "ട്യൂമർ വൈറോളജിയുടെ പിതാവ്" ആയി അറിയപ്പെട്ടു.
ആ വൈറസിനെ പിന്നീട് റൂസ് സാർകോമ വൈറസ് 1 എന്ന് വിളിക്കുകയും ഒരു റിട്രോവൈറസ് ആണെന്ന് മനസ്സിലാക്കുകയും ചെയ്തു.
ക്യാൻസറിന് കാരണമാകുന്ന മറ്റ് നിരവധി റിട്രോവൈറസുകൾ ഇതിനുശേഷം വിവരിച്ചിട്ടുണ്ട്.